**NATURA I SOCIETAT (1/2)**

|  |  |  |
| --- | --- | --- |
| **RELACIONS ENTRE NATURA I SOCIETAT** | **RELACIÓ ENTRE NATURA I SOCIETAT** | • **Tres tipus de relacions entre natura i societat**:– **Dependència de la natura**. – La **natura com a font inexhaurible de riquesa**. – **Creixement insostenible**: els recursos naturals són exhauribles.• La **relació** ha anat **variant al llarg de la història**:– **Abans de la Revolució Industrial** hi havia una **gran dependència de la natura**, perquè la població vivia de l'agricultura i de la ramaderia, i tenia una tecnologia molt limitada.– **A partir de la industrialització**, la natura es creia una font de riquesa inexhaurible, perquè la tecnologia facilitava l'**explotació dels recursos**. |
| **CONSCIÈNCIA ECOLÒGICA I DESENVOLUPA-MENT SOSTENIBLE** | • **Actualment**, **creixement** **insostenible** dels països rics (amb un **enorme consum de recursos naturals**), per diferents factors:– **Sobreexplotació dels recursos**, que **degrada i empobreix el medi ambient**.– **Acumulació de residus a l'aire, la terra i les aigües**, que provoca **contaminació ambiental**.• La **consciència ecològica** i pràctica del **desenvolupament sostenible** pretenen frenar l'impacte negatiu de la societat sobre el medi ambient. |
| **DISPONIBILITAT DESIGUAL DELS RECURSOS DEL PLANETA** | **DESIGUALTATS ECONÒMIQUES ENTRE PAÏSOS** | • Els **recursos naturals** estan **repartits de manera desigual** al planeta.• Per explorar els recursos naturals cal un cert nivell tecnològic i econòmic, i això provoca **desigualtats econòmiques entre els països**.– Els **països pobres** no disposen dels recursos econòmics i tècnics suficients per explotar eficaçment els recursos naturals que tenen.– Els **països rics** controlen la major part dels recursos del planeta a través d'empreses multinacionals, que els exploten i els comercialitzen.•Actualment, el poder de les **empreses multinacionals** és molt gran, ja que controlen l’explotació dels recursos d’arreu del món. |
| **ELS IMPACTES AMBIENTALS: L’AIGUA** | **SOBREEXPLO-TACIÓ I CONTA-MINACIÓ DELS RECURSOS NATURALS** | • La pressió humana sobre el medi provoca el **deteriorament** i l'**empobriment dels recursos naturals**, és a dir, causa els **impactes ambientals**.• Els **més greus** són conseqüència de la **sobreexplotació dels recursos naturals** i de la **contaminació ambiental**. |
| **SOBREEXPLO-TACIÓ DELS RECURSOS HÍDRICS** | • Sobre la **sobreexplotació dels recursos hídrics**, cal tenir present que:– El **consum d’aigua al món s’ha multiplicat** per 4 els darrers 50 anys.– El **80% de l’aigua** es necessita **per a l’agricultura**.– El **consum humà** representa únicament un petit percentatge, però requereix que l’**aigua** sigui **potable**.• El **desviament del curs dels rius** per canals té un fort **impacte ambiental**, i el **consum excessiu d'aigua** en fa perillar les reserves.• La **sobreexplotació dels aqüífers** provoca la **salinització** de l'aigua subterrània i la **desertització**. |
| **CONTAMINA-CIÓ DE L’AIGUA DOLÇA** | • La **contaminació de l’aigua dolça** pot tenir **orígens diversos**:– **Humà**: aigües procedents d’activitats com la higiene personal, la neteja de la llar, etc. – **Agrícola i ramader**: aigües contaminades pels adobs i les deposicions dels animals de les granges. – **Industrial**: aigües alterades per residus d’origen divers. |
| **CONTAMINA-CIÓ DE L’AIGUA DEL MAR** | • La **contaminació de l'aigua del mar** és **molt perillosa** i les seves **conseqüències ecològiques** poden ser molt greus.• Avui dia es produeix l’ **abocament incontrolat de residus urbans al mar**, que s’està convertint en un gran abocador.• També van a parar al mar plàstics, detergents, metalls pesats i petroli **procedent de la indústria**.• Per **solucionar aquests problemes** es construeixen **plantes depuradores**, que eliminen els elements contaminants de les aigües. |

**NATURA I SOCIETAT (2/2)**

|  |  |  |
| --- | --- | --- |
| **ELS IMPACTES AMBIENTALS: L’AIRE I LA VEGETACIÓ** | **CONTAMI-NACIÓ****ATMOSFÈRICA** | • La **contaminació atmosfèrica** és deguda al model econòmic i energètic actual, basat en la **crema de combustibles sòlids** i en la fabricació massiva de **productes que generen residus** que s'aboquen a l'aire.• L’**acumulació de contaminants a l’atmosfera** està produint diversos **efectes perjudicials** sobre el medi ambient:– La **pluja àcida**. – La **reducció de la capa d’ozó**. – L’**efecte d'hivernacle**, que origina un **canvi climàtic** al planeta: augmenten les temperatures, hi ha alteracions en vents i pluges i es fon el glaç polar. |
| **DESFORESTACIÓ** | • **Causes** de la **desforestació** o **desboscament** són l’existència d’interessos econòmics, el consum excessiu de fusta dels països rics, l’augment de la població, el desconeixement i l’extrema pobresa de molts països, i les activitats humanes pròpies de la societat industrial.• **Conseqüències** de la desforestació poden ser els esllavissaments de terra i les inundacions, la pèrdua de la biodiversitat i l’increment de l’efecte d'hivernacle.• **Solucions** a la desforestació poden ser la reforestació o repoblament d’un terreny amb plantes forestals, i la limitació de les terres de cultiu. |
| **LA GESTIÓ DELS RECURSOS I EL DESENVOLUPA-MENT SOSTENIBLE** | **BASES DEL DESENVOLUPA-MENT SOSTENIBLE** | • El **desenvolupament sostenible** proposa una economia que pugui **satisfer les necessitats bàsiques de la població** d’avui **sense comprometre el medi ambient** del futur.• **Exemples** de desenvolupament sostenible serien: l'**ús racional dels recursos naturals**, tot evitant-ne la sobreexplotació, i la **bona gestió dels residus**. |
| **GESTIÓ DELS RESIDUS** | •Cada vegada més consumim productes elaborats que estan continguts en envasos d’usar i llençar, de manera que **produïm residus** que són **difícilment biodegradables**, però **fàcilment reciclables** (els podem tornar a utilitzar) com el vidre, l’alumini, el plàstic, etc.•La **gestió sostenible dels residus** implica aconseguir generar el mínim de residus i dur-ne a terme de manera eficient una **recollida** **selectiva** per facilitar-ne el **reciclatge**. |